钦定古今图书集成/明伦汇编/闺媛典/第257卷 > 陈莲妻袁氏
## 钦定古今图书集成/明伦汇编/闺媛典/第257卷 > 陈莲妻袁氏

按《靖江县志》：袁氏年十七归陈，二十三夫亡，子天秀
仅三岁，伯氏利其产，而父亦怜其幼，佥议嫁之。袁徐
曰：“待三年。”既三年，则天秀六岁矣。议者实前语，袁复
曰：“待送此子入塾，能识字，当惟命。”伯憎其迂，渐侵削
之，仅与田六亩以自给。袁不以为少，昼夜纺绩，课儿
诵读，业日以裕。伯始信其志坚，乃加礼敬焉。